

**Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” projektu iesniegumu atlases nolikums**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 6. februāra noteikumi Nr. 91 “Eiropas Savienības kohēzijas politikas programmas 2021.-2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” īstenošanas nolikumi” (turpmāk – MK noteikumi) | |
| Finanšu nosacījumi | Pasākumam īstenošanai plānotais un pieejamais kopējais attiecināmais finansējums ir 5 644 346 euro, tai skaitā Eiropas Reģionālās attīstības fonda (turpmāk - ERAF) finansējums - 2 822 173 euro un privātais līdzfinansējums - vismaz 2 822 173 euro.  Ja atlases ietvaros pieejamais ERAF finansējums netiek izmantots, atlikušo ERAF finansējumu Centrālā finanšu un līgumu aģentūra (turpmāk – sadarbības iestāde) vienojoties ar atbildīgo iestādi, t.i., Vides aizsardzības un reģionālās attīstības ministriju, par atlases nosacījumiem, novirza nākamo atlašu organizēšanai.  Finansējumu pasākuma ietvaros izmaksā granta veidā.  ERAF finansējums pasākuma ietvaros nepārsniedz 50 procentus no kopējām attiecināmajām izmaksām.  ERAF finansējuma apmērs projektā nepārsniedz 36 euro uz vienu MK noteikumu 5.1. apakšpunktā minēto rezultāta rādītāja vienību.  Izmaksas ir attiecināmas, ja tās ir radušās ne agrāk kā 2023. gada 1. augustā, izņemot projektu pamatojošās dokumentācijas sagatavošanas izmaksas, kas ir attiecināmas, ja tās veiktas pēc 2021. gada 14. janvāra.  Atbilstoši Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 63. panta 6. punktam projekta iesniegumā neiekļauj pirms projekta iesnieguma iesniegšanas sadarbības iestādē pabeigtas darbības. | |
| Komercdarbības atbalsta veidi | Eiropas Komisijas 2011. gada 20. decembra lēmums Nr. [2012/21/ES](https://eur-lex.europa.eu/legal-content/LV/ALL/?uri=CELEX%3A32012D0021) par Līguma par ES darbību 106. panta 2. punkta piemērošanu komercdarbības atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. | |
| Projektu iesniegumu atlases īstenošanas veids | Atklāta projektu iesniegumu atlase | |
| Projekta iesnieguma iesniegšanas termiņš | No 2024.gada 12. marta | līdz 2024. gada 24. maijam |

1. Prasības projekta iesniedzējam
2. Projekta iesniedzējs, atbilstoši MK noteikumu 14. punktam, ir sabiedrisko pakalpojumu sniedzējs centralizētās siltumapgādes nozarē – kapitālsabiedrība, kurai, atbilstoši MK noteikumu 15. punktam, ar pašvaldību ir noslēgts pakalpojumu līgums par siltumenerģijas apgādes pakalpojumu (kas ietver arī siltuma ražošanu) sniegšanu.
3. Projekta iesniedzējs, atbilstoši MK noteikumu 17. punktam, nevar būt tāds saimnieciskās darbības veicējs, uz kuru attiecas vismaz viena no Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 18. punktā paredzētajām pazīmēm[[1]](#footnote-2).
4. Atbalstāmās darbības un izmaksas
5. Pasākuma ietvaros ir atbalstāmas darbības, kas noteiktas MK noteikumu 28. punktā.
6. Projekta iesniegumā plāno izmaksas atbilstoši MK noteikumu 29., 30., 31. un 32. punktiem.
7. Projekts tiek īstenots 24 mēnešu laikā no civiltiesiskā līguma par projekta īstenošanu noslēgšanas dienas, bet ne ilgāk kā līdz 2027. gada 31. decembrim, atbilstoši MK noteikumu 45. punktam.
8. Izmaksu plānošanā jāņem vērā[[2]](#footnote-3) “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas Finanšu ministrijas tīmekļa vietnē [Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā - ES fondi](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda).
9. Projektu iesniegumu noformēšanas un iesniegšanas kārtība
10. Projekta iesniegumu iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>:
    1. juridiska persona, kura nav KPVIS e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
    2. ja juridiskai personai, kura ir KPVIS e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
11. KPVIS aizpilda projekta iesnieguma datu laukus un pievieno projekta iesnieguma aizpildīšanas metodikā (projektu iesnieguma atlases nolikuma (turpmāk – nolikums) 1.pielikums) norādītos dokumentus.
12. Projekta iesniegumā atsauces uz pielikumiem norāda precīzi, nodrošinot to identificējamību. Papildus projekta iesnieguma aizpildīšanas metodikā (nolikuma 1. pielikums) norādītajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
13. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (nolikuma 1.pielikums)*.*
14. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F>
15. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
16. Projekta iesniegumā summas norāda *euro* ar precizitāti līdz 2 cipariem aiz komata.
17. **Projekta iesniegumu iesniedz līdz projektu iesniegumu iesniegšanas beigu termiņam**.
18. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts KPVIS automātiski sagatavots e-pasts par projekta iesnieguma iesniegšanu.
19. Atbilstoši MK noteikumu 21. un 22. punktam, viens projekta iesniedzējs pasākuma ietvaros ir tiesīgs iesniegt neierobežotu projektu iesniegumu skaitu, bet par vienu sadedzināšanas iekārtu iesniedz vienu projekta iesniegumu.
20. Projektu iesniegumu vērtēšanas kārtība
21. Projektu iesniegumu vērtēšanai sadarbības iestādes vadītājs ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2018/1046[[3]](#footnote-4) 61. pantā noteikto. Projektu iesniegumu vērtēšanas komisijas sastāvā kā balsstiesīgie locekļi ir sadarbības iestādes un Vides aizsardzības un reģionālās attīstības ministrijas pārstāvji, kuri vērtēšanā piedalās šādā apjomā:
    1. vienotie, vienotie izvēles un specifiskie atbilstības kritēriji - vērtē balsstiesīgie sadarbības iestādes pārstāvji;
    2. kvalitātes kritēriji - vērtē visi balsstiesīgie vērtēšanas komisijas locekļi.
22. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
23. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
24. Nepieciešamības gadījumā vērtēšanas komisija kā neatkarīgus ekspertus projektu iesniegumu izvērtēšanai var pieaicināt ekspertus, kas tiek piesaistīti no sadarbības iestādes vai citām iestādēm, vai arī institūcijām. Eksperta vērtējumam ir rekomendējošs raksturs. Pieaicinātais eksperts, veicot darba uzdevuma izpildi, ievēro objektivitātes un konfidencialitātes nosacījumus.
25. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot šī nolikuma 17.punktā noteikto kompetenču sadalījumu un projektu iesniegumu vērtēšanas kritēriju piemērošanas metodikā noteikto (nolikuma 2. pielikums), KPVIS aizpildot projekta iesnieguma vērtēšanas veidlapu. Vērtēšanas komisija projekta iesniegumu var sākt vērtēt uzreiz pēc tā saņemšanas, bet nevar pieņemt lēmumu par katru projekta iesniegumu atsevišķi, līdz nav noslēgusies projektu iesniegšana atlase.
26. Pirms šī nolikuma 18. punktā noteiktās vērtēšanas uzsākšanas vērtēšanas komisijas sadarbības iestādes pārstāvji pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[4]](#footnote-5) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
27. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos kritērijus šādā secībā: Nr. 2.1. un Nr. 3.1. Ja projekta iesniegums kādā no secīgi vērtētajiem neprecizējamiem kritērijiem saņem vērtējumu “Nē”, vērtēšanu neturpina, vērtēšanas veidlapā pārējiem kritērijiem norādot “Netiek vērtēts”.
28. Ja projekta iesniegums atbilst neprecizējamiem kritērijiem, vērtēšanas komisijas locekļi 17.punktā noteiktās kompetences ietvaros vērtē precizējamos kritērijus šī nolikuma šādā secībā:
    1. vienotie kritēriji;
    2. vienotie izvēles kritēriji;
    3. specifiskie atbilstības kritēriji;
    4. kvalitātes kritēriji. Kvalitātes kritērijā Nr. 4.2. “Projekta gatavības un iepirkuma procedūras kritērijs” projekta gatavību un iepirkuma procedūras gatavību fiksē uz projektu iesniegumu atlases pēdējo dienu, t.i., dienu līdz kurai var iesniegt projekta iesniegumus.
29. Pēc projektu iesniegumu izvērtēšanas vērtēšanas komisija projektu iesniegumus sarindo prioritārā secībā, lai noteiktu, vai projektu iesniegumu atlases ietvaros ir pieejams finansējums projekta īstenošanai. Prioritārā secība tiek veidota, ievērojot šādus nosacījumus:
    1. priekšroku dod projektam ar kopējā koeficienta lielāko summu: Kk = K1 + K2 + K3 + K4 + K5**+**K6, kur:

Kk – kopējais kvalitātes kritērijs;

K1 – projekta īstenošanas mērķteritorijas kritērijs;

K2 – projekta gatavības un iepirkuma procedūras kritērijs;

K3 – projekta efektivitātes kritērijs;

K4 – sadedzināšanas iekārtas kritērijs;

K5 – projekta putekļu daļiņu samazinājuma kritērijs;

K6 – horizontālā principa “Vienlīdzība, iekļaušana, nediskriminācija un pamattiesību ievērošana” ievērošanas kritērijs.

* 1. projektu iesniegumu vērtēšanas rezultātā tiek veidots visu projektu saraksts, kuros iesniegtie projekta iesniegumi saranžēti no efektīvākā (ar lielāko kopējā kvalitātes kritērija (Kk) vērtību) līdz vismazāk efektīvajam (ar mazāko kopējā kvalitātes kritērija (Kk) vērtību) projekta iesniegumam. Kopējo kritēriju summu matemātiski noapaļo[[5]](#footnote-6) ar sešām zīmēm aiz komata;
  2. ja vairākiem projektu iesniegumiem kopējie kopvērtējuma koeficienti ar sešām zīmēm aiz komata ir vienādi, projekti tiek ranžēti, prioritāri īstenojot projektus Rīgas, Liepājas vai Rēzeknes valstspilsētu teritorijās;
  3. ja vairākiem projektu iesniegumiem kopējā kritēriju vērtība ir vienāda un nepieciešama papildu projektu prioritizēšana, projektu iesniegumi tiek ranžēti atbilstoši mazākajam ERAF finansējumam projektā uz vienu iedzīvotāju, kas gūst labumu no gaisa kvalitātes uzlabošanas pasākumiem.
  4. ja vairākiem projektu iesniegumiem kopējie kopvērtējuma koeficienti ir vienādi un šiem projektu iesniegumiem ir vienāda arī šī nolikuma 25.3.apakšpunktā un 25.4.apakšpunktā minētā rezultāta rādītāji, tad priekšroku dod tam projekta iesniegumam, kurā plānots lielāks nacionālā rezultāta rādītājs “Putekļu emisijas samazinājums”.

1. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
2. Pēc precizētā projekta iesnieguma saņemšanas sadarbības iestādē vērtēšanas komisija izvērtē precizēto projekta iesniegumu atbilstoši šī nolikuma 17. punktā norādītajam vērtēšanas komisijas locekļu iesaistes apjomam un kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu KPVIS. Ja ar precizētu projekta iesniegumu tiek mainīta informācija, kas ietekmē kvalitātes kritēriju aprēķinus, projekta iesniegumu pārvērtē attiecīgajā kvalitātes kritērijā, tādējādi pastāv risks, ka var tikt samazināts projekta iesniegumam sākotnēji piešķirtais kopējais punktu skaits un tā vieta projektu iesniegumu rindojumā pēc saņemto punktu skaita.
3. Lēmuma pieņemšanas un paziņošanas kārtība
4. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
   1. projekta iesnieguma apstiprināšanu;
   2. projekta iesnieguma apstiprināšanu ar nosacījumu;
   3. projekta iesnieguma noraidīšanu.
5. Lēmumu sadarbības iestāde pieņem 2 mēnešu laikā pēc projektu iesniegumu iesniegšanas beigu datuma.
6. Pirms nolikuma 28.1. apakšpunktā noteiktā lēmuma pieņemšanas vai 34.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[6]](#footnote-7) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.[[7]](#footnote-8)  pantam. Ja pirms 33.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 26. punktā noteiktā atzinuma.
7. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
   1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
   2. projekta iesniedzējam un ar to saistītajām Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
   3. projekta iesniegums atbilst projektu iesniegumu vērtēšanas kritērijiem;
   4. pasākuma projektu iesniegumu atlases ietvaros ir pieejams finansējums projekta īstenošanai.
8. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības. Precizējot projekta iesniegumu nav pieļaujama sākotnēji plānoto iznākuma rādītāju samazināšana (ja vien tas neatbilst lēmumā par projekta iesnieguma apstiprināšanu ar nosacījumu iekļautajiem nosacījumiem), pretējā gadījumā projekta iesniegums var tikt noraidīts.
9. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
   1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
   2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
   3. pasākuma projektu iesniegumu atlases ietvaros nav pieejams finansējums projekta īstenošanai;
   4. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
   5. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
10. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā, vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
11. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par civiltiesiskā līguma par projekta īstenošanu slēgšanas procesu.
12. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu šī nolikuma 33.3. apakšpunktā noteiktajā gadījumā. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma noraidīšanu, izņemot šī nolikuma 33.3. apakšpunktā noteiktajā gadījumā.
13. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 25. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Vēstules projektu iesniedzējiem sūta, kamēr ir pieejams ERAF finansējums projektu īstenošanai. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
14. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 28. punktā noteiktie lēmumi un 34. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu vismaz 50 % apmērā no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu. Vienlaikus ņem vērā šādus nosacījumus:
    1. ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski nelabvēlīga administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu;
    2. ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
15. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).
16. Papildu informācija
17. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/2-2-3-7> norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) , vai
    2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
18. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
19. Atbildes uz iesūtītajiem jautājumiem tiks nosūtītas elektroniski jautājuma uzdevējam.
20. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot KPIS pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
21. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2-2-3-7> .
22. Civiltiesiskā līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
23. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

|  |  |
| --- | --- |
| 1. pielikums. | Projekta iesnieguma aizpildīšanas metodika |
| 2. pielikums. | Projektu iesniegumu vērtēšanas kritēriji un to piemērošanas metodika |
| 3. pielikums. | Civiltiesiskā līguma par projekta īstenošanu projekts |
| 4. pielikums. | Izmaksu un ieguvumu analīzes modelis (MS Excel datne) |
| 5. pielikums. | Izmaksu un ieguvumu analīzes modeļa aizpildīšanas metodika |
| 6.pielikums. | Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli |
| 7. pielikums. | Apliecinājums par saņemto un plānoto komercdarbības atbalstu |

1. Komisijas 2014.gada 17. jūnijs Regula (ES) Nr. 651/201, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu Dokuments attiecas uz EES https://eur-lex.europa.eu/eli/reg/2014/651/oj/?locale=LV [↑](#footnote-ref-2)
2. Nolikumā minētas vadlīnijas nav saistošas privātpersonām, tās cieši korelē ar ārējiem normatīviem aktiem, kuru piemērošanu tās skaidro un tiek piemērotas, ja specifiskie ārējie normatīvie akti nenosaka pretējo. [↑](#footnote-ref-3)
3. Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-4)
4. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-5)
5. Ja trešais cipars aiz komata ir mazāks nekā 5, tad skaitli otrajam ciparam aiz komata noapaļo ar iztrūkumu, t.i., tas paliek nemainīgs. Ja trešais cipars aiz komata ir 5 vai lielāks nekā 5, tad skaitli otrajam ciparam aiz komata noapaļo ar uzviju, t.i., to palielina par 1. [↑](#footnote-ref-6)
6. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-7)
7. Pieejams <https://likumi.lv/ta/id/280278-starptautisko-un-latvijas-republikas-nacionalo-sankciju-likums> [↑](#footnote-ref-8)